מחוז הארץ

הָארְץ (בגרמנית: Harz) הוא מחוז במדינת סקסוניה-אנהלט שבגרמניה. בירת המחוז היא העיר הלברשטאדט.

היסטוריה
השטח הוגדר כיחידה שלטונית בשנת 804, בעת הקמת בישופות הלברשטאדט. לאחר מלחמת שלושים השנים ושלום וסטפאליה ב-1648, עברה השליטה באזור לשליטי הוהנצולרן של ברנדנבורג-פרוסיה והוא הוגדר כנסיכות הלברשטאדט. לאחר קונגרס וינה ב-1815, שולב השטח במחוז הפרוסי של סקסוניה הפרוסית.

לאחר מלחמת העולם השנייה היה שטח המחוז, כמו סקסוניה-אנהלט כולה, בשטח גרמניה המזרחית, אך חולק על פני כמה מחוזות מנהליים, ומחוז אחד בשם הארץ לא היה קיים.

בשנת 2007 נערכה רפורמה מנהלתית בסקסוניה-אנהלט, ובמסגרתה, הוגדרו המחוזות מחדש. אז הוקם מחוז זה, כאיחוד של כמה מחוזות.

גאוגרפיה
המחוז נמצא בצפון מזרח רכס הרי ההארץ, והוא קרוי על שמם. הפסגה הגבוהה ביותר ברכס ההרים – הר ברוקן, שוכנת אף היא בשטחו.

חלוקה מנהלית
במחוז 13 ערים ועוד 7 עיריות מקומיות הכוללות יישובים כפריים בלבד. להלן רשימת הערים:
 אוברהארץ אם ברוקן
 אוסטרוויק
 אילזנבורג
 בלנקנבורג אם הארץ
 בלנשטט
 הוי
 הלברשטאדט הרצגרודה
 ורניגרודה
 טאלה
 נורדהארץ
 פלקנשטיין
 קוודלינבורג

קישורים חיצוניים

קטגוריה:סקסוניה-אנהלט: מחוזות